Bevaringsværdige gravsten er blevet væltet og malet over med sort maling, og kirkens toiletbygning var overmalet med sorte hagekors. Vagtchef ved Nordjyllands Politi, Per Jørgensen, fortæller, at 50-100 gravsteder er blevet udsat for hærværk. - Det er total vandalisme, siger han til tv2nord.dk. Hærværket er fundet sted i tidsrummet mellem 19.00 tirsdag og 07.15 onsdag morgen, men politiet har endnu ingen spor i sagen.

Opsummering:
Det var et gruopvækkende syn, der mødte kirkebetjenten, da han ankom til Mariager Kirke onsdag morgen. Både kirkebygning og gravstene er blevet vandaliseret.